ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind cesionarea contractului de concesiune nr. 4316/26.05.2004


Având în vedere: 

- referatul de aprobare, înregistrat sub nr. 7931/16.05.2024, prin care primarul oraşului Boldeşti-Scăeni propune aprobarea cesiunii contractului de concesiune nr. 4316/26.05.2004;
- raportul de specialitate întocmit de compartimentul de resort, înregistrat sub nr.7932/ 16.05.2024;
- contractul de concesiune nr. 4316/26.05.2004 încheiat între Consiliul Local Boldeşti-Scăeni şi SC Calliope SRL;
- adresa înregistrată sub nr.871/7.11.2023 prin care se solicită cesionarea contractului de concesiune nr. 4316/26.05.2004 către SC Margis New Dan S.R.L.; 
- contractul de vânzare-cumpărare autentificat sub nr. 956/27.03.2024 referitor la imobilul construcţie  cu destinaţia spaţii comerciale, situat în oraşul Boldeşti-Scăeni, Calea Unirii, Centrul civic şi Încheierea de rectificare autentificată sub nr. 45/8.05.2024;
- extrasul de carte funciară pentru informare emis pentru numărul cadastral  27329;
	- avizul secretarului general al oraşului Boldeşti-Scăeni, înregistrat sub nr. 7933/16.05.2024;
	- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	Ţinând seama de prevederile art. 1315-1320 din Codul civil;
	În temeiul dispoziţiilor art. 108 lit. b) art. 129, alin. (2) lit. c), alin. (6) lit. b),  art. 139 alin. (1) şi alin. (3) lit. g)  şi ale art. 196 alin. (1) lit. a) din OUG nr. 57/2019 privind Codul administrativ,cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţă publică ordinară în data de 26.06.2024, adoptă prezenta hotărâre:

Art.1. Se aprobă cesiunea contractului de concesiune nr. 4316/26.05.2004, încheiat între Consiliul Local al oraşului Boldeşti-Scăeni în calitate de concedent cedat şi  S.C. Calliope S.R.L.,  în calitate de concesionar cedent, către S.C. Margis New Dan S.R.L., în calitate de cesionar, conform contractului de cesiune prevăzut în anexă, care face parte integrantă din prezenta hotărâre.
	Art.2. Se împuterniceşte primarul oraşului Boldeşti-Scăeni să semneze contractul de cesiune, precizat la articolul 1.
	Art.3. S.C. Margis New Dan S.R.L., în calitate de cesionar va depune în contul concedentului deschis la Trezoreria Boldeşti-Scăeni, înainte de semnarea contractului de cesiune, echivalentul în lei a  26 euro la cursul BNR valabil în preziua constituirii, cu titlu de garanţie de bună execuţie a contractului.
Art.4. Contractul de cesiune va fi înscris în Cartea funciară a oraşului Boldeşti-Scăeni prin grija S.C. Margis New Dan S.R.L., în calitate de cesionar.
Art.5. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice,  către S.C. Calliope S.R.L.  şi către S.C. Margis New Dan S.R.L și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

              PREŞEDINTE DE ŞEDINŢĂ,                                        
                         BIŢĂ PAUL 
                                                                                     CONTRASEMNEAZĂ
                                                                                     SECRETAR GENERAL,
                                                                                   TUDOR FLORINA NELI


Boldeşti-Scăeni, 26.06.2024

